Адной з галоўных падзей свята стала прадстаўленне вялізнага Беларускага ручніка: у розных суполках дыяспары яго вышывалі з 2016 года. Рукатвор той разгарнулі на сцэне — і ўсе ахнулі ад такой прыгажосці! Як вядома, вышываны ручнік для беларускай сям’і спрадвеку — абярэг, захавальнік здароўя, дабрабыту й ладу, ён удзельнічае ва ўсіх галоўных падзеях жыцця сям’і, упрыгожвае дом. На ўрачыстасці Алёна Лазарава паведаміла, што ручнік будзе ўрачыста ўручаны Прэзідэнту Раймандсу Вейанісу на форуме нацыянальных меншасцяў Латвіі — 23 лістапада 2018 года.